Chopin-musiikkiyliopisto

Chopin-musiikkiyliopisto (puol. Uniwersytet Muzyczny Fryderyka Chopina, lyhennys UMFC) on Puolan Varsovassa toimiva julkinen musiikkiin keskittynyt taideyliopisto. Sitä pidetään kansainvälisesti arvostettuna ja hyvätasoisena musiikkioppilaitoksena. Brittiläinen maailman QS-yliopistoranking sijoitti sen musiikkioppilaitosten maailmanlistansa 23. sijalle (vuonna 2026). UMFC on Euroopan konservatorioiden, musiikkiakatemioiden ja musiikkikorkeakoulujen liiton (AEC) jäsen. Historia Yliopisto on saanut alkunsa vuonna 1810 kansallisteatterin yhteyteen perustetusta teatterikoulusta. Näyttelijöiden ja laulajien kouluttamiseksi perustettu oppilaitos muuttui musiikkioppilaitokseksi koulun kolmannen rehtorin, säveltäjä ja kapellimestari Józef Elsnerin aikana (rehtorina 1816–1830). Vuonna 1821 koulun nimeksi muutettiin Musiikin ja lausunnan instituutti tai konservatorio ja siitä tuli osa Varsovan yliopiston taiteiden laitosta. Vuonna 1826 instituutti jaettiin kahtia: yliopistolliseksi Musiikin pääkouluksi sekä ensimmäisen ja toisen asteen teatteri- ja lauluopintojen kouluksi. Vuosina 1826–1829 Frédéric Chopin opiskeli tässä Musiikin pääkoulussa. Oppilaitoksen nykyinen nimi on vuodelta 1979. Opetus Opetus tapahtuu puolan ja englannin kielillä. Yliopistolla on sivutoimipiste Białystokin kaupungissa. Tiedekuntia on seitsemän: Kuoronjohto, musiikkikasvatus, kirkkomusiikki, rytmiikka ja tanssi Piano, cembalo ja urut Soitinopinnot Soitinopinnot ja musiikkikasvatus Białystokissa Säveltäminen, orkesterinjohto ja musiikin teoria Äänitekniikka Äänenkäytön opinnot Katso myös Pariisin konservatorio Royal Academy of Music (Lontoo) Taideyliopiston Sibelius-Akatemia Lähteet Aiheesta muualla Kuvia tai muita tiedostoja aiheesta Chopin-musiikkiyliopisto Wikimedia Commonsissa Oppilaitoksen verkkosivut (englanniksi) (chopin.edu.pl)